***Тема : Цlадаса Хlамзат : " Пилги цlунцlраги"***

***Мурад*** *: лъималазул кlалзул калам цебетlезаби;*

*битlун ва бичlчlун цlалиялда тlад хlалтlи;*

*авторасул гlумруялъе ва творчествоялъе баян кьей;*

*басняялъул магlна лъималазда бичlчlизаби ;*

*малъараб гlумруялда хурхинаби .*

***Дарсие къваригlунел алатал****: интерактивияб доска, тlахьал , презентация .*

***Дарсил ин.***

***l. Класс дарсиде хlадур гьаби .***

***2. Рокъобе кьураб дарс цlехей.***

*"Дир ракь " рекlехъе бицине рахъинарила.*

***3. Цlияб тема*** *:*

***а) гара-чlвари. Слайдl-5***

*Дие бокьун буго нужее Нурадин Юсуповасул " Гьавураб къо" абураб кочlол куплет цlализе :*

*Лъа поэтазул рахъалъ*

*Машгьураб буго Цlада .*

*Рилълъинин нилъ гьенире ,*

*Поэтасул росулъе .*

*- Лъимал, бице лъил хlакъалъулъдай нилъеца жакъа бицине бугеб?*

*Нилъеца жакъа сапар бухьине буго Хlамзатил дунялалде .*

*- Щив кколев Цlадаса Хlамзат ?*

*- Щиб лъалеб нужеда гьесул хlакъалъулъ?*

*Гьанже нуж берцинго гlенекке бицунелъухъ дарсил ахиралда суалазе жавабал кьезе бажаризе.*

***б) авторасул хlакъалъулъ баян*** *:*

*Дагъистаналъул халкъияв поэт Цlадаса Хlамзат гьавуна l877 соналъ Хунзахъ районалъул Цlада росулъ. Хвана гьев l95l соналъ. Исана(2021 с) бала70 сон гьев хваралдаса . Хваразулъ рехсечlого даим чlагоязулъ рикlкlуна жидерго шагlирасул цlар магlарулаз. Хlасратго тlаде къулула кочlол мухъазде. Наслабаз наслабазухъе, миллатаз миллатазухъе, гlадамаз гlадамазухъе кьун , тlаса камизе течlого ва басралъизе риччачlого, рекlелъги гlадалъги цlунун ва хьихьун руго гьесул аваданал рагlабиги магlнаял пикрабиги.*

*Аваразул цlар рагlарав шагlирасул асарал, гьесул тlолабго абадияб ирс цlи- цlиял гlелазе чlолеб буго тури гьечlеб хазиналъунги, хвел лъалареб васиятлъунги.*

*Цlадаса Хlамзатица нахъа тана цlакъ кlудияб,гlажаибго берцинаб ва гьелдаго цадахъ расги бигьаяб гуреб нух . Анцl -анцl соназда жаниб гьес кlудияб хlалтlи гьабуна лъикlаб - квешаб бичlчlизабун, магlарулазул пикраби рацlцlад гьариялъе, гьезул ракlал лъикlлъизариялъе, дунялалдехун гьезул балагьи гlатlид гьабиялъе.*

*Хlамзатил эмен Юсупил Мухlамад ва эбел Бегун рикlкlунаан ресукъал уздензабазда гьоркьоса чагlилъун. Анкьго сон букlана Хlамзатил , "гlумруялъ юргъан щвечlев, гъоркьан гверде бихьичlев, хьимал бусада гlурав" эмен хвараб мехалъ . Сонал рахъилалдего къаникье уна захlматго унтарай эбелги. Анлъго яцалда гьоркьов цохlого-цо Хlамзат хутlула "тlагъур ботlрода лъурав чи".*

*Тlоцебесеб кечl хъвана l4 сон барав гlолилас, -гьелда цlар букlун буго" Гlалибегил гьве". Асаразул биографиялъул рикlкlунеб сон лъазе ккани, нилъеда цебе лъун буго масъала:*

*Гьеб сон лъазе бокьани,*

*Микьил , ичlил цифра лъун,*

*Цебе- нахъа хъвай цойил,*

*Цинги битlун бачlина. ( Цl. Хl) (1891сон)*

*Нилъер улкаялъе цlакъ захlматаблъун букlана Кlудияб Ватlанияб рагъ. Гьеб рагъулъ гlахьаллъи гьабуна ва тlад руссинчlо Цlадаса Хlамзатил васал: Ахилчи ва Мухlамад. Слайд 5-6*

*Гьединго гьесул васал Расул Х!амзатовас ва Хlажи Хlамзатовас дунялалдаго машгьур гьабуна Цlада росу , Дагъистан, Россия.*

***Слайд 7-20Хlамзатил Ватlаналда****.*

*Некlо лъиданиги лъалареб букlараб ,хунздерил тlалъиялда кьурул сиртазда ахада тlепараб аваразул гьитlинабго Ц!ада росулъ магlарул гlадатияб ганчlица бараб ва Хlамзатица жиндир гlумруялъул анцl-анцl сонал жаниб рехараб минаялъуб жакъа хlалтlулеб буго Дагъистаналъул халкъияв поэтасул литературиябгин мемориалияб музей.Гьенире рачlуна гlадамал - цlар рагlарав цlадасевги,мегеж хъахlав магlарулавги, гlакъилав шагlирги,цlалдохъабиги.*

***Слайд 21.Хlамзатил тlахьал****.*

*Цlадаса Хlамзатица кучlдузулъ какулел руго хlелхlелчилъи, кlигьумерчилъи, мацl гьаби, гlасилъи, гьагаб чlухlи, ва цогидалги хасиятал Амма квешлъиялде данде къеркьолаго, Цlадаса Хlамзатица хlаракат бахъулаан цо хасав чиясул цlар рехсечlого, инсанасул ракl лъукъилоредухъ, гlаммаб куцалда бичlчlизабизе. Гьелъулъ букlана инсанасде бугеб божилъиги, гьесул адаб-хlурмат цlуниги, гурхlелги.Гьеб мурадалда Хlамзатица тlаса бищана цlакъ мустахlикъияб форма-БАСНЯ.*

***Слайд 22Басняялъе баян .***

***в)Слайд23. Словарияб хlалтlи.***

***г) Учителасул цlали .***

***д) Цlаларалдасан суалал кьей.***

*-Кинал гlунгутlаби къватlир чlвазарулел ругел ?*

*-Кинха гьитlинаб цlунцlраялда кlудияб пил къезабизе кlвараб?*

*-Кlудияб пилищ цlукlа, яги гьитlинаб цlунцlрайищ?*

***е) Цlалдохъабазул цlали .***

***4 Дарсил хlасил гьаби.***

***-Нужеда ц1ияб щиб лъарабали бице .(щивасухъ г1енеккила )***

***5 " Пилги цlунцlрабиги" фильмалъухъ балагьи.***

***6.Рефлексия.Къиматал лъей.***

***7. Рокъобе хlалтlи:***

***Цlадаса Хlамзатил биографие бицине лъазе , " Пилги цlунцlраги" пасихlго цlализе.***